cyanic-selkie/wikianc huggingface dataset:
Jussi Saukkonen
Ennen eduskuntaan nousemista Saukkonen oli toiminut Munkkiniemen yhteiskoulun historian lehtorina 1945–1949. Hän nousi eduskuntaan varasijalta, kun Arvi Oksala kuoli vuonna 1949. Saukkonen nimitettiin samana vuonna Munkkiniemen yhteiskoulun rehtoriksi, missä tehtävässä hän toimi vuoteen 1972 saakka.
Benjamin Whitrow
Roolistaan Ylpeys ja ennakkoluulo -minisarjan herra Bennetinä Whitrow sai Bafta-ehdokkuuden. Hän oli naimisissa Catherine Cookin kanssa vuodesta 1972 lähtien, ja heillä oli kaksi lasta.
Yksityisen sosiaali- ja terveysalan ammattilaiset
Toiminnan perusteet ja tasot
YSTEA toimii ERTOlta saatavan jäsenmaksupalautteen turvin eikä peri omaa jäsenmaksua.
Antti Pihlström
Antti Sakari Pihlström (s. 22. lokakuuta 1984 Vantaa) on suomalainen jääkiekkoilija, olympiamitalisti ja maailmanmestari, joka edustaa SM-liigajoukkue Hämeenlinnan Pallokerhoa. Hän toimii joukkueen varakapteenina. Pihlström on jääkiekon maailmanmestari keväältä 2011 ja entinen NHL-pelaaja. Pelipaikaltaan hän on laitahyökkääjä, mutta on pelannut Jokereissa ja maajoukkueessa otteluita keskushyökkääjänä. Hänen vahvuutenaan pidetään nopeaa luistelua, energisyyttä ja kovia taklauksia.
Julius Francis
Nyrkkeilyura
Vuonna 1998 Francis kohtasi ukrainalaisen Vitali Klytshkon, jolle hän hävisi suoraan toisessa erässä tyrmäyksellä. Ura jatkui kohtaamisella Pele Reidin, ja Danny Williamsin kanssa. Molemmista otteluista tuli voitot.
Guy Fréquelin
Ura kuljettajana
pienoiskuva|Fréquelinin Talbot vuodelta 1980. Fréquelin aloitti rallissa kartanlukijana vuonna 1966 ennen siirtymistään kuljettajaksi.
Ilmari Unho
Ura
Orkon työsuhde Suomi-Filmiin katkesi vuonna 1953, mutta hän oli vielä 1957 käsikirjoittamassa yhtiön elokuvia Nummisuutarit ja Vieras mies sekä Suomen Filmiteollisuuden elokuvaa 1918 – mies ja hänen omatuntonsa. Vuoteen 1956 saakka hän oli perustamansa Kouluteatteri-kiertuenäyttämön johtajana ja sen jälkeen Porin Teatterin johtajana kuolemaansa saakka.
Yksityiselämä
Unho oli naimisissa näyttelijä Kaisu Leppäsen kanssa vuosina 1927–1930 ja vuodesta 1935 lähtien näyttelijä Salli Karunan kanssa. Karuna ja Unho saivat kolme lasta; Kari (1939), Turo (1943) ja Matti (1945). Ilmari Unho on haudattu Honkanummen hautausmaalle Vantaalle.
Helle Thorning-Schmidt
Poliittinen ura
Syyskuun 2011 vaaleissa neljän vasemmistopuolueen, sosiaalidemokraattien, Radikale Venstren, Sosialistisen kansanpuolueen ja Yhtenäisyyslistan muodostama punainen liittouma sai niukan enemmistön kansankäräjille. Hallituspuolue Venstreä edustanut pääministeri Lars Løkke Rasmussen jätti eronpyyntönsä 16. syyskuuta 2011 vasemmiston aloittaessa hallitusneuvottelut Helle Thorning-Schmidtin johdolla. Thorning-Schmidtin johtamille sosiaalidemokraateille vaalien tulos oli kuitenkin kaikkien aikojen huonoin. Puolue sai 44 paikkaa 179 paikkaiselle kansankäräjille Venstren ollessa suurin puolue 47 paikalla. Thorning-Schmidt nousi kuitenkin Tanskan ensimmäiseksi naispääministeriksi.
Tanssi
Länsimaisen esittävän tanssin varhainen historia
1500-luvulla ensimmäisen kerran tanssiin viitataan sanalla balletti, jolloin sillä tarkoitettiin yksinkertaisesti kuvioitua tanssia, jossa esiintyjille oli suunniteltu jaksoittain vaihtuvia muodostelmia. Ensimmäiset ballettiit olivat siis puolittain näyttämöllistettyä oman aikansa seuratanssia, jotka oli löyhästi liitetty yhteiseen mytologiseen aiheeseen. Tällaisista hoviväen tanssihuveista sai alkunsa baletti sellaisena kuin me sen nykyään tunnemme. Sen myöhempää kehitystä on kuvattu artikkelin baletti yhteydessä. Nykytanssin historiasta ja sen eri muodoista sekä tanssiteatterista on myös omat artikkelinsa.
Mätäsvaaran kaivosrata
Kaivos suljettiin sodan jälkeen tarpeettomana, koska molybdeenia tarvittiin lähinnä aseteräksen valmistuksessa – ja sitä oli tuolloin romutettavaksi asti. Kaivoksen kiskotus, koneet ja laitteet purettiin pois ja tunnelit saivat hiljalleen täyttyä vedellä.
Tanssi
Maalaistanssin varhaisvaiheet Suomessa
Eri tiedoista voidaan päätellä, että Ruotsissa jopa talonpojat hallitsivat 1600-luvun lopulla kolmelta suunnalta tullutta tanssiperinnettä: puolalaisperäisiä tansseja, ranskalaisalkuista menuettia ja englantilaista kontratanssia. Näitä on ruotsalaisen esimerkin mukaan saatettu tanssia myös Etelä-Pohjanmaalla. Silti vahvinta perinnettä edustivat puolalaiset polskat, poloneesit ja proportiot. Kun tanssiminen yleistyi isonvihan jälkeen, tanssin kuviot muotoutuivat sellaisiksi, että menuetti jäi rannikkoväen tanssiksi, ja polskasta tuli suomenkielisen väestön tanssi. Polska vakiinnuttikin asemansa miltei kahdeksi vuosisadaksi.
Mätäsvaaran kaivosrata
Vuonna 2018 kaivosveturi on ajokuntoisena Minkiön Kapearaidemuseossa. Se on ajossa äärimmäisen harvoin hitautensa vuoksi, lähinnä erikoistilaisuuksissa.
Veturin siirsi eräs aktiivinen harrastaja oman kotinsa pihalle, josta se siirrettiin Minkiölle kesäksi -17.
Geórgios Roumpánis
Geórgios Roumpánis (, s. 15. elokuuta 1929) on kreikkalainen entinen yleisurheilija.
Pankakosken–Sokojoen rautatie
Kalusto ja liikenne
Radalla oli kolme henkilövaunua ja yhtiön sisäistä matkustajaliikennettä, muun muassa koululaiskuljetuksia.
Yhtiön muita ratoja
Yhtiöllä oli myös lukuisia muita kapearaiteisia ratoja, joista merkittävimpiä Kotkan tehtailla olleet Suomessa harvinaiselle 1067 mm:n raideleveydelle rakennetut radat. Sen radan vetureista on tehtaan omassa museossa Haapamäen Museoveturiyhdistyksen kunnostama Hohenzollern 4552/1929, 0-4-0F –höyrysäiliöveturi. Veturi oli toinen kahdesta säilyneestä kapearaiteisesta höyrysäiliöveturista, joita oli ollut Suomessa kaikkiaan käytössä yhdeksän.
Pearl (rumpuvalmistaja)
Pearlin perusti Katumi Yanagisawa Tokiossa keväällä 1946. Aluksi yhtiö valmisti nuottitelineitä. Toisen maailmansodan aikana Japanissakin virinnyt jazzin harrastus oli yrityksen perustamisen taustalla. Tasaisesti kasvava yritys pääsi osalliseksi 60-luvun rockhuumasta. Jo vuosikymmenten välissä Pearl jakoi tuotantonsa kotimaan ja Taiwanin yksiköihin.
Metsäjätti
Romaaniin perustuva näytelmä kantaesitettiin Kansallisteatterissa vuonna 2013. Romaanista on tehty myös elokuva, jonka ensi-ilta oli 11. syyskuuta 2020.
PFK Spartak Naltšik
Historia
Vuosina 1969–1972 joukkue käytti nimeä Avtomobilist ja vuonna 1976 nimeä Elbrus''.
Daniel Hubmann
Hubmann voitti nuorten sarjassa pitkän matkan ja viestin maailmanmestaruuden vuonna 2002 ja sai seuraavana vuonna samoissa lajeissa nuorten MM-pronssia. Västeråsin MM-kilpailuissa 2004 hän kilpaili aikuisten sarjassa ja sijoittui yhdeksänneksi sprintissä ja viestissä. Aichin MM-kilpailuissa 2005 hän saavutti sprintissä hopeaa 10,5 sekuntia Ruotsin Emil Wingstedtille hävinneenä ja viestissä pronssia. Vuonna 2006 hän sai Otepään EM-kilpailuissa pitkällä matkalla hopeaa hävittyään Jani Lakaselle kaksi minuuttia sekä Århusin MM-kilpailuissa sprintissä hopeaa vain sekunnin Wingstedtin takana. Kiovan MM-kilpailuissa 2007 hän sijoittui sprintissä neljänneksi, keskimatkalla seitsemänneksi ja viestissä viidenneksi.
Jalkapallon Suomensarjan kausi 1967
Jalkapallon Suomensarjan kausi 1967 oli Suomen jalkapallon toiseksi korkeimman sarjatason kausi. Kausi pelattiin kolmena lohkona kaksinkertaisena sarjana. Lohkovoittajat pääsivät nousukarsintaan, jonka kaksi parasta nousi Mestaruussarjaan kaudeksi 1968.
Karsinta SM-sarjaan
Ponnistus - OTP -ottelu jäi nousun kannalta merkityksettömänä pelaamatta.
L-koodi
The L Word: Generation Q
Sarjasta on tilattu toinen tuotantokausi.
Päähenkilöt
Tasha Williams (Rose Rollins) on Yhdysvaltain armeijan sotilas. Tasha on lesbo, mutta joutuu pitämään seksuaalisen suuntautumisensa salaisuutena armeijauransa takia. Tashan ura on vaarassa, kun asia uhkaa tulla julki. Tasha seurustelee Alicen kanssa.
Akantti
Akantti, Akanthos tai Acanthus (lat.) voi viitata seuraaviin:
Kirkonkylän koulu (Heinola)
Kirkonkylän koulu on Heinolan kirkonkylässä toimiva alakoulu (luokka-asteet 1–6). Koulun rehtorina toimii Jarkko Granqvist. Vuonna 2016 koulua kävi yhteensä 166 oppilasta.
Karikukot
Karikukot (Arenaria) ovat kurppien heimoon kuuluva lintusuku. Karikukkojen sukuun kuuluu kaksi lajia.
Tornion kaappaus
Valtauskäsky suojeluskuntajoukoille
Tornion ympäristössä ei ollut saksalaisia taistelujoukkoja. Kaupungissa oli kolme saksalaisten tukikohtaa: seminaari, joka toimi saksalaisten sotasairaalana, yhteislyseo ja ns. Lipon talo lähellä Tornion silloista tullia. Huoltoyksiköissä oli noin 450–500 saksalaissotilasta, joista kaupungin sotasairaalassa noin 100–130, aseman takaisessa Pikku-Berliinin huoltotukikohdassa noin sata, sekä Vojakkalan kohdalta kääntyvän Arpelan tien risteysalueella noin 150 miestä, ja loput hajasijoitettuna eri puolille kaupunkia.
Kaappaustoimet
Kaappaustoimet aloitettiin sunnuntaina 1. lokakuuta klo 2 aamuyöllä. Sitä ennen siirrettiin saksalaisilta salaa juna Tornion asema-alueelta Röytän satamaan aamulla saapuvien maihinnousujoukkojen avuksi. Kaappaus itse kaupungissa sujui suunnitelmien mukaisesti. Lipon talon valtauksessa panssarikauhun ammus sytytti tulipalon. Rakennuksen valtauksessa vangittiin yhdeksän saksalaista, suomalaistappiot olivat viisi kaatunutta ja kaksi haavoittunutta. Yhteislyseon saksalaiset puolustautuivat suomalaisten maihinnousujoukkojen saapumiseen asti, ja antautuivat vasta lokakuun 3. päivänä. Saksalaisvankeja yhteiskoululta saatiin kaikkiaan 31. Suomalaispiirittäjien tappiot olivat yksi kaatunut ja kolme haavoittunutta. Kolmas saksalaistukikohta kaupungissa oli seminaarirakennuksen sotasairaala. Saksalaisten onnistui harhauttaa suomalaisia, jonka seurauksena he pääsivät pakenemaan sotasairaalasta sairasautoiksi muutetuilla linja-autoilla Tornion pohjoisen tullin eli Näränperän kautta Ruotsiin.
Reunamuodostuma
Nuoremman dryaskauden reunamuodostumia
Kolmas Salpausselkä ajoitetaan 11 400–11 300 vuotta vanhaksi. Sen syntyminen kesti noin 100 vuotta ja se onkin heikommin muodostunut kuin kaksi edellistä Salpausselkää. Se syntyi Itämeren kielekkeen eteen ja on samanikäinen kuin Pohjois-Karjalan kielekkeen eteen syntynyt Pielisjärven reunamuodostuma.
Keski-Ruotsin reunamuodostumat edustavat nuoremman dryaskauden muodostamia reunamoreeneja. Ne sijaitsevat maastossa likimain itä-länsi- suuntaisina ja ne muodostuivat pohjoisesta etelään päin virtaavan Keski-Ruotsin virtauskielekkeen eteen. Niiden keskinäinen suhde Salpausselkiin ei ole aivan selvä, joten niiden keskinäinen ajallinen asema on vielä selvityksen alla. Syy tulkintaongelmiin ovat muodostumien ohuus ja katkonaisuus. Mannerjäätikön reuna seurasi Ruotsissa linjaa, joka alkoi Oslonvuonosta, ylitti Vänernin ja Vätternin niiden keskiosasta, ja seurasi Södertörnissä Ruotsin Itämeren rannikkoa. Muodostumat ovat selväpiirteiset itäosissa, mutta länsiosissa niitä on vaikea löytää varmasti.
Caudron C.714
Käyttö Suomessa
Valtion lentokonetehdas vastaanotti koneet 24.–28. toukokuuta 1940. Ne saivat tunnukset CA-551 – CA-556. Koelennoilla tehtaalla koneet havaittiin heikoiksi hävittäjälentokoneiksi. Koneen vaatiman pitkän kiitotien vuoksi lentoonlähtö ja lasku suomalaisille kentille oli vaikeaa. Heikkotehoisen moottorin vuoksi kone menetti kaarroissa nopeuttaan niin, että aloitteen pitäminen taistelutilanteissa olisi ollut mahdotonta. Myös koneen nousunopeus oli taistelukoneelle riittämätön ja sen käyttö pommituskoneiden torjuntaan olisi ollut mahdotonta. Vertailuna Caudronin nousunopeus 4000 metriin oli tehtaan ilmoittamana 7 minuuttia 2 sekuntia kun Fokker D.XXI kykeni nousemaan tuhat metriä korkeammalle 51 sekuntia lyhyemmässä ajassa. Urheilukoneeseen perustuvassa koneessa oli paljon rakenteellisia heikkouksia ja koneiden aseistus oli heikko.
False Metal
False Metal on Brother Firetribe -yhtyeen debyyttialbumi, joka julkaistiin kesäkuussa 2006. Albumista julkaistiin toukokuussa 2008 bonuskappaleita sisältävä versio nimellä Break Out.
Käkisalmen lääni
Sota ja miehitys - Ruotsin vallan aika alkaa
Vuonna 1570 alkoi Ruotsin ja Venäjän välillä 25 vuotta kestänyt sotimisen kausi, jonka tuhovaikutus ulottui Karjalaan hyvin raskaana. Vuonna 1580 Ruotsin armeija valloitti Käkisalmen Pontus De la Gardien johdolla.
Chesterfield
Chesterfield on noin asukkaan kaupunki ja  asukkaan hallintopiiri Derbyshiren kreivikunnassa Englannissa, Rother- ja Hipperjokien yhtymäkohdassa.
Ikuisesti sinun (vuoden 1998 elokuva)
Ikuisesti sinun on Andy Tennantin ohjaama elokuva vuodelta 1998, jossa Drew Barrymore näyttelee pääosaa. Tarina perustuu Tuhkimon juoneen. Daniellen eli Tuhkimon isä kuoli hänen ollessaan 8-vuotias. Danielle jää taloon ilkeän äitipuolen, sisarpuolen ja yllättäen Daniellen puolella olevan toisen sisarpuolen palvelijaksi.
Tiedostojärjestelmä
Hakemistot ja tiedostot
Nykyiset tiedostojärjestelmät sisältävät käyttäjälle näkyviä tiedostoja, jotka organisoituvat hierarkkiseksi (tai joskus jopa verkkomaiseksi) järjestelmäksi hakemistojen avulla. Teknisestä näkökulmasta hakemistot ovat tiedostoja, joissa on luettelo tiedostoista. Tyypillisesti tiedostot ovat tiedostojärjestelmän kannalta vain yksiulotteinen joukko tavuja ilman tiettyä rakennetta.
Ext4
Ext4 kehittyi edelleen Ext3:sta ja julkaistiin Linux versiossa 2.6.28 vuonna 2008.
ReiserFS ja Reiser4
Tiedostojärjestelmää kehittää edelleen entinen Namesysin työntekijä Edward Shishkin, joka julkaisi 2019 uuden Reiser5:n.
FUSE
Linuxin FUSE mekanismin avulla tuetaan tiedostojärjestelmiä, joiden lähdekoodit eivät lisenssiltään yhteensopivia suoraan ytimeen liittämiseksi. Ubuntu käyttää tätä NTFS tuen kanssa.
SELMU
SELMU on Seinäjoen Elävän musiikin yhdistys, joka muun muassa järjestää Provinssi-rock festivaalin. Se osallistuu myös Rytmikorjaamon klubi- ja konserttitoimintaan, järjestää yksittäisiä konsertteja ympäri vuoden ja on mukana järjestämässä Mikkelin Jurassic Rockia.
Henrik Otto Donner
Yksityiselämä
Henrik Otto Donner oli kahdesti naimisissa. Ensimmäinen puoliso vuosina 1962–1975 oli kuvanveistäjä Christina Margaretha Schulman ja toinen puoliso vuodesta 1975 Irina Martina (o.s. Lillas ent. Winquist). Lapsia Donnerilla on kaikkiaan viisi.
Laodamas
Laodamas oli kreikkalaisessa mytologiassa Eteokleen poika ja Theban kuningas.
Fibera KK-1e Utu
Museokoneita Suomessa
Malmin lentokentän alueella Suomen ilmailuliiton tilojen edessä oli OH-364X pylvään nokassa, kunnes lumikuorma romahdutti useiden vuosien aikana väsyneet siivet.
Super Mario 64
Pelialue
Joissain tasoissa pinkki Pommi-Ommi voi avata Mariolle piilotettuja tykkejä, joiden sisään kiipeämällä Mario pystyy lentämään kaukaisiin paikkoihin. Mikäli tykkiin hyppää Siipilakki päässään, voi Mario alkaa lentää todella nopeasti ja korkealla.
Suomi Eurovision tanssikilpailussa
2007
Suomi voitti kaikkien aikojen ensimmäisen, Lontoossa, Britanniassa vuonna 2007 järjestetyn Eurovision tanssikilpailun. Suomea edustivat tuolloin Tanssii tähtien kanssa -ohjelmasta tutut Jussi Väänänen ja Katja Koukkula. Heidät valittiin edustamaan maataan vain viikkoa ennen kilpailua eli 25. elokuuta tapahtuneessa karsinnassa. Suomi valitsi edustajansa kilpailuun viimeisenä.
Goljatsammakko
Goljatsammakko, myös goljatinsammakko (Conraua goliath), on myrkyllinen verraten pienellä alueella Länsi-Afrikassa Kamerunissa ja Päiväntasaajan Guineassa, mahdollisesti edelleen myös Gabonissa elävä sammakkolaji, joka voi kasvaa jopa 30 cm:n pituiseksi ja kolmen kilogramman painoiseksi. Pehmeä ja liukas iho on päältä siniharmaa tai vihertävä, vatsapuolelta kellanoranssi. Sammakko tunnetaan erityisesti huimista loikistaan: se voi loikata kerralla jopa kolmen metrin matkan, vaikkakin se ei yleensä jaksa tehdä näitä loikkia peräkkäin kolmea useampaa. Goljatsammakko syö ravinnokseen hyönteisiä. Tämä maailman suurin sammakkolaji elää suurimman osan ajastaan viidakkopuroissa, missä se on taitava uimaan ja sukeltamaan vahvojen takaraajojensa ansiosta. Harvoin noustessaan maalle goljatsammakko hyppää häirittäessä välittömästi takaisin veteen. Koiras on suurempi kuin naaras, mikä on harvinaista sammakoilla. Sen lisääntymisestä ei tiedetä paljoa, mutta munat lasketaan sadekauden aikana. Goljatsammakko on yöaktiivinen.
Bidee
Nykyään bidee on integroitu japanilaiseen wc-istuimeen, washlettiin.
Peer Gynt (näytelmämusiikki)
Alkuperäisessä näytelmämusiikissa on 26 osaa, mukana on lauluja ja kuoro-osuuksia.
Aiheesta muualla
Peer Gynt
Lyseonmäen koulu
Historia
Heinolan keskikoulu ja jatkoluokat yhdistettiin Heinolan yhteislyseoksi vuonna 1950. Yhteislyseo lopetti toimintansa kuitenkin vuonna 1975, ja silloin Heinolaankin syntyi kaikille yhteinen peruskoulu, jossa Lyseonmäen yläaste ja lukio jatkoivat toimintaansa samassa rakennuksessa.
Sikaoja
Korppolaismäen ja VI kaupunginosissa sijaitseva Ojarinne-niminen katu on nimetty kadun poikki kulkeneen sikaojan mukaan. Kadun vieressä sijaitsee myös Ojarinteenpuisto.
Martello-torni
thumb|180px|Martello-torni [[Etelä-Afrikka|Etelä-Afrikassa]] Martello-tornit ovat pieniä puolustuslinnoituksia, joita Brittiläinen imperiumi rakensi useisiin valtiohin Napoleonin sotien aikana ja sen jälkeen.
Martello-tornit olivat korkeimmillaan 12-metrisiä ja kolmikerroksisia. Normaalisti torniin oli sijoitettu upseeri ja 15–25 sotilasta. Tornien pyöreä muoto ja paksut masiivimuuratut muurit tekivät niistä tykkitulen kestäviä. Tornin tasaiselle huipulle puolestaan pystyi asettamaan yhden raskaan tykin. Sieltä sillä oli hyvä mahdollisuus ampua mihin suuntaan tahansa. Joissakin torneissa oli lisäksi vallihauta antamaan lisäsuojaa. Martello-torneja käytettiin 1800-luvulla, mutta niistä tuli vanhentuneita, kun kehitettiin voimakkaammat rihlatut tykit. Useimmat martello-tornit ovat edelleen pystyssä ja monet niistä on nykyään historiallisia monumentteja.
Kyösti Haataja
Niin sanottu torpparilaki oli pitkälti Maanmittaushallituksen ylitirehtööri Kyösti Haatajan käsialaa. Torpparilaki astui voimaan lokakuussa 1918. Lunastettavaan torppaan sai kuulua 20 hehtaaria viljelysmaata ja saman verran metsää. Mäkitupa-alue soveltui lunastettavaksi, kun siihen kuului korkeintaan kaksi hehtaaria maata. Vapaaehtoisin kaupoin muodostettavat tilat saivat olla suurempiakin. Myöhemmin lakia laajennettiin koskemaan myös lampuotitiloja.
Ohutsuoli
Ohutsuolen bakteerikanta
Ohutsuolessa on vain vähän suolistobakteereita, mutta ohutsuolen bakteerit taistelevat syöpäsoluja vastaan toisin kuin paksusuolen suolistobakteerit.
Ohutsuolen rakenne
Ohutsuolen seinämässä on monta kerrosta. Uloin kerros koostuu lihassyistä, joista uloimmat ovat pitkittäinsuuntaisia ja sisemmät rengasmaisia. Niiden sisäpuolella on hermoja, verisuonia, rasvaa ja löyhää sidekudosta sisältävä kerros. Sisempänä on ohut limakalvon lihaskerros ja loput limakalvot. Limakalvo on voimakkaasti poimuttunut, minkä johdosta suolen sisäpinta on pinta-alaltaan paljon suurempi kuin ulkopinta. Laaja pinta-ala on tarpeen, jotta mahdollisimman paljon suolen läpi kulkevasta ruoan ravintoaineista voisi imeytyä elimistöön.
Rengaspoimut laajentavat suolen imeytymispinnan noin kolminkertaiseksi, villukset tästä vielä kymmenkertaiseksi ja mikrovillukset edelleen 20-30-kertaiseksi, niin että ohutsuolen koko imeytymispinta-alaksi tulee 200-300 m².
Ohutsuolen toiminta
Melkein kaikki pilkkoutuneet aineet imeytyvät limakalvon nukkalisäkkeisiin niiden pinnalla olevien mikrovillusten kautta. Monet aineet kulkeutuvat mikrovillusten solujen solukalvon läpi itsestään. Toiset aineet taas läpäisevät solukalvon vain erityisen prosessin kautta, jossa natriumilla on tärkeä tehtävä. Soluista kulkeutuu solukalvon läpi niitä ympäröivään kudosnesteeseen natriumioneja. Tästä seuraa, että solujen sisällä on natriumionivajaus. Kun natriumionit tasapainon vuoksi palaavat soluihin, niiden mukana kulkeutuu tärkeitä ravintoaineita. Nukkalisäkkeeseen imeytyvät rasvat kulkeutuvat imusuoniston mukana lopulta verenkiertoon. Suuri osa ravinto-aineista kulkeutuu veren mukana maksaan. Ravintoaineiden lisäksi suolen seinämään imeytyy muitakin aineita. Sykkyräsuolessa imeytyy suuri osa sapesta ja B12-vitamiinista.
Ohutsuolen tutkiminen
Röntgen
Suolen toiminnasta voidaan tehdä johtopäätöksiä tutkimalla, kuinka paljon ruoan ravintoaineista imeytyy ohutsuolesta. Tutkimuksessa syödään tietty määrä tiettyjä ruokia, minkä jälkeen mitataan ravintoaineiden määrä verestä sekä ohutsuoleen imeytymätön määrä, joka poistuu elimistön ulosteiden mukana. Ulosteita voidaan tutkia myös mikroskoopilla niissä tapauksissa, joissa epäillään suolistoinfektiota.
Pekka Pennanen
Poliittinen ura
Puheenjohtajana Pennanen oli Paasikiven linjalla. Hän ei ollut maltillisen siiven ensimmäinen vaihtoehto Paasikiven seuraajaksi, mutta Pennasta pidettiin sopivana. Hän ei ärsyttänyt puolueen radikaalia siipeä ja kykeni kokoamaan puolueen rivejä.
Suomen koripallomaajoukkue
1960-luku: Selviytyminen olympialaisiin ja kotikisat
Vuosikymmenen aikana Suomi sai järjestettäväkseen historiansa ensimmäiset EM-kilpailut. Kisat järjestettiin vuonna 1967 ja Suomi sai kisaisännyyden myötä osallistumisoikeuden kisoihin. Alkulohkossaan Suomi hävisi vain kaksi ottelua ja voitti muun muassa Tšekkoslovakian, jota pidettiin yleisesti yhtenä maanosan parhaimmista maista. Kisojen kuumin ottelu käytiin Suomen ja Jugoslavian kesken. Ottelu jouduttiin muun muassa keskeyttämään ja ottelu jatkui vasta kun FIBA:n pääsihteeri uhkasi sulkea Suomen ulos kisoista. Ottelu päättyi lopulta Suomen tappioon, ja joukkue menetti mahdollisuutensa voittaa EM-mitalin. Sijoitusotteluissa Suomi saavutti voiton sekä tappion ja sijoittui kuudenneksi, mikä on edelleen maajoukkueen historian paras saavutus.
Pikaviestintä
pienoiskuva|[[Telegram]] Pikaviestintä on tietoverkon välityksellä tapahtuvaa viestinvaihtoa, jossa keskustelukumppanille lähetetyn tekstin on tarkoitus olla keskustelukumppanin luettavissa lähes välittömästi. Käytännössä viestit yleensä kulkevatkin niin nopeasti, että keskustelu on melkeinpä yhtä välitöntä kuin ääneen käytävä keskustelu.
Yhteensopivuus
Useimmat yritykset luoda yhdistävä standardi suurimmille pikaviestinsovellusten tarjoajille (AOL, Yahoo! ja Microsoft) ovat epäonnistuneet ja jokainen jatkaa oman suljetun protokollansa käyttöä.
M. G. Steniuksen sähkörata
M. G. Steniuksen sähkörata oli Helsingissä vuosina 1914–1935 toiminut raideleveydeltään 1 000 mm:n kapearaiteinen teollisuusrata.
Pieter van Musschenbroek
Pieter van Musschenbroek oli myös erityisen merkittävä newtonilaisten näkemysten levittäjä fysiikassa. Hänen kuuluisin kirjansa Elementa Physica ilmestyi 1726, kirja vaikutti suuresti Newtonin ajatusten leviämiseen Euroopassa.
Kiiruun koulu
Koulun vaiheita
Arkkitehti Aarne Ervin suunnittelema rakennus valmistui vuonna 1957 Someron yhteiskoulua varten. Vuodesta 1968 siinä toimivat Someron lukio ja Someron–Kiikalan kunnallinen keskikoulu. Vuonna 1976 Someron–Kiikalan kunnallinen keskikoulu muuttui Someron–Kiikalan peruskoulun yläasteeksi. Tällöin koulurakennuksen nimeksi tuli Kiiruun koulu läheisen Kiiruun talon mukaan, jonka omistajana 1930-luvulta 1970-luvulle oli Someron yhteiskoulun pitkäaikainen rehtori Joel Vilkki. Kun nimityksistä yläaste ja ala-aste koulujen nimissä luovuttiin, tuli myös yläasteen koulun nimeksi Kiiruun koulu.
2000-luvulla koulua vaivasivat pahenevat sisäilmaongelmat ja syksyllä 2012 koulun kuntoa tutkinut työryhmä esitti yksimielisesti koulun purkamista ja uuden koulun rakentamista. Turun maakuntamuseo ja Varsinais-Suomen Ely-keskus olivat koulun vanhan osan suojelun kannalla. Maakuntamuseo myös arvosteli koulun vanhaan osaan tehtyjä muutoksia, tehtyä kuntoselvitystä ja siinä esitettyjä arvioita arkkitehti Aarne Ervin omasta käsityksestä koulurakennuksen merkityksestä. Samaan aikaan kerrottiin, että joukko Someron Pitkäjärven vanhempia haluaa lastensa siirtyvän yläasteen kouluun naapurikuntaan Koskelle. Syyskuussa 2013 Someron kaupunki sai Kiiruun koululle purkuluvan huolimatta maakuntamuseon vastustuksesta. Someron kaupungin rakennustarkastaja teki päätöksen purkamisesta 13. syyskuuta 2013. Syksyllä 2013 koulu asetettiin opettajien ja oppilaiden lisääntyneen oireilun takia käyttökieltoon samalla kun tilapäisiä väistötiloja pystytettiin koulun läheisyyteen. Koulun purku alkoi lokakuussa 2014.
Turvallisuuspolitiikka
Turvallisuuspoliittinen kehitys Suomessa
Sana turvallisuuspolitiikka tuli Suomessa käyttöön 1960-luvun puolivälissä.
Miss Sixty
Nykyisin Miss Sixty on suosittu merkki, jonka vaatteet ovat keskimääräistä kalliimpia. Julkkiksista muun muassa Mischa Barton, Emma Watson ja Jonne Aaron ovat suosineet Miss Sixtyn vaatteita.
Wormerland
Wormerland on kunta Alankomaissa, Pohjois-Hollannin maakunnassa. Sen pinta-ala on 45,14 km², josta vesialuetta 6,35 km². Kunnan asukasluku oli syyskuun 2009 lopussa 15 877.
Tri Caligarin kabinetti
Näyttelijät
vasen|pienoiskuva|136x136px|Conrad Veidt <br style="clear:left" />
Schipperke
Ulkonäkö
Yleisvaikutelmaltaan schipperke on pienikokoinen ja tiivisrakenteinen rotu. Rungon kuuluu olla mittasuhteiltaan neliömäinen, jolloin säkäkorkeus on sama kuin koiran pituus. Runko on tasapainoinen, lyhyt, leveä sekä vankka, mutta raajat ovat kevytluustoiset ja selvästi rungon alla. Rintakehän puolestaan kuuluu ulottua kyynärpäiden tasolle. Schipperkeillä ei ole virallista ihannesäkäkorkeutta, mutta sen tulee painaa kolmesta yhdeksään kiloa, tavoiteltu keskipaino on neljästä seitsemään kiloa. Korkeus vaihtelee 30 senttimetrin molemmin puolin.
Schipperken pää on kiilanmuotoinen. Kuonon kuuluu olla selvästi alle puolet koko pään pituudesta. Kuono kapenee kirsua kohden, eikä se ole tylppä. Silmien kuuluu olla pienet, tummat ja mantelinmuotoiset sekä korvien ylöskiinnittyneet, täysin pystyt ja teräväkärkiset.
Yleisyys
Englannissa schipperkejä rekisteröitiin 1980-luvulta 2000-luvun alkuun asti 80–160 koiraa vuodessa. Tämän jälkeen rekisteröintien määrä on laskenut huomattavasti. Vuosina 2000–2004 schipperkejä rekisteröitiin vielä keskimäärin 99 vuodessa. Vuosien 2010–2014 välillä luku oli enää 39 vuodessa.
Quenelle
Kriitikoiden mielestä se on käänteinen natsitervehdys ja on siksi tullut myös suosituksi uusnatsien keskuudessa Euroopassa. Dieudonné itse kiistää sen olevan antisemitisminen tai natsitervehdys.
Teatteri
Teatteri antiikin Kreikassa
Varhaisimmat teatterimuodot olivat tragedia, komedia ja satyyrinäytelmä. Tunnetuimpia antiikin näytelmäkirjailijoita ovat tragediakirjailijoista Aiskhylos, Sofokles ja Euripides, ja komediakirjailijoista Aristofanes ja Menandros. Ensimmäisiin teatteritaiteen teoreetikoihin lukeutuu Aristoteles, joka tarkasteli teatterin erilaisia muotoja Retoriikka-teoksessaan.
Nykyinen teatteri on lainannut antiikista myös näytelmäaiheita, teatterikritiikin periaatteita ja klassisia henkilökohahmoja. Teatteriarkkitehtuuri on saanut vaikutteita antiikista, jossa teatterikatsomot rakennettiin ulos rinteisiin ja ne hyödynsivät luonnon omia akustisia ominaisuuksia.
Teatterin muotoja
Perinteisen puheteatterin lisäksi teatterilla on useita muita muotoja. Esimerkiksi musikaaliteatterissa esiintyjät myös laulavat. Tanssia, teatteria, musiikkia ja toisinaan sirkustaidettakin yhdistellään poikkitaiteellisesti tanssiteatterissa. Myös ooppera ja operetti juontavat juurensa teatteriin. Yhteisöteatteri on teatterimuoto, jossa teatterin keinoja käytetään mm. yhteisön ongelmien selvittämiseen ja ratkaisemiseen. Yhteisöteatterissa on myös tavallista, että yhteisön jäsen osallistuu toimintaan, pelkän katsomisen sijaan. Tunnetuimpia yhteisöteatterin muotoja ovat mm. prosessidraama ja Augusto Boalin kehittämä Forum-teatteri. Muita teatterimuotoja ovat nukketeatteri ja naamioteatteri. Harrastajateatteri on yksi teatterin muoto, kuten yliopisto-opiskelijoiden tekemä osallistava musiikkiteatteri, nimeltään speksi.
Monacolaiset eurokolikot
Aiheesta muualla
€
Joonatan Sievinen
Perhe ja muut tärkeät ihmissuhteet
Joonatan Sievinen on Leo Sievisen ja tämän vaimon Riitan poika. Joonatan on kotoisin Pohjois-Karjalasta, Nurmeksesta. Lasse Sievinen on Joonatanin setä ja näin ollen Joonatan on Katrin, Helin, Annikan, Jirin ja Severin serkku. Joonatan muutti aikoinaan Lassen ja Paulan luo, koska häntä kiusattiin isänsä homoseksuaalisuuden takia. Joonatan kävi yläasteen loppuun Helsingissä ja meni lukioon, joka kyllä jäi kesken.
Suhteet Juuliaan ja Heidiin ja vieroitushoito
Kun Joonatan palasi Pihlajakadulle, hän sai tietää entisen tyttöystävänsä Heidin seurustelevan Jirin kanssa. Jirin ja Heidin eron jälkeen Heidi ja Joonatan viettivät iltaa yhdessä ja päätyivät humaltuneina harrastamaan seksiä. Heidi ei muistanut tapahtuneesta mitään, mutta Joonatan myönsi seksin. Sittemmin Heidin tehdessä raskaustestiä ystävänsä Pepin kanssa, raskaustestit sekoittuivat, jolloin Heidi luuli olevansa raskaana. Todellisuudessa Peppi oli raskaana Sergei Kuulalle. Heidille ja Joonatanille totuus selvisi vasta ultraäänitutkimuksessa eikä pari enää jatkanut yhdessä, vaikka olivatkin vauvan takia olleet valmiita suhteeseen.
Kirsti Härkönen
Härkönen teki itsemurhan hyppäämällä parvekkeelta. Hänen sisarensa Anna-Leena Härkönen kirjoitti siskonsa itsemurhasta kirjan nimeltä Loppuunkäsitelty (2005).
Terence Conran
Sisustusyrittäjänä
Conranin vuonna 1964 silloisen vaimonsa, ruokatoimittajana työskennelleen Carolinen kanssa perustama Habitat-liikeketju toi modernia muotoilua tavallisten ihmisten ulottuville ottamalla mallia muun muassa Ikean keksimästä tavasta myydä huonekalut ”rakennussarjoina” litteissä pakkauksissa. Conranilla oli 1960- ja 1970-luvuilla monia yhteyksiä Suomeen: Habitat myi Marimekon ja Décembren sisustustuotteita sekä Trestonin Palaset-säilytyskalusteita, ja Conran valmistutti Britanniassa lisenssillä Yrjö Kukkapuron Karuselli-nojatuolia. Conran myi Habitatin 1970, osti sen takaisin 1980, listautti sen Lontoon pörssiin 1981 ja muodosti sen sekä Mothercare- ja British Home Stores- ketjujen ja useiden vaatetusyhtiöiden muodostaman The Storehouse Groupin, joka joutui vaikeuksiin 1980-luvun lopulla. Habitat myytiin Ikean Ikano Groupille 1992, mutta Conran sai pidettyä itsellään sen Yhdysvalloissa toimineen haaran The Conran Shop ja laajensi sitä Eurooppaan ja muualle maailmaan.
Hugo Suolahti
Viktor Hugo Suolahti (vuoteen 1906 Palander; 7. lokakuuta 1874 Hämeenlinna – 23. helmikuuta 1944 Helsinki) oli suomalainen poliitikko, filologi ja Helsingin yliopiston rehtori.
Yliopistoura
Suolahti toimi ruotsin ja saksan kielten opettajana Helsingissä 1899–1912. Vuonna 1901 hänet valittiin Helsingin yliopiston germaanisen filologian dosentiksi. Kun yliopiston romaanisen ja germaanisen filologian professuuri jaettiin kahtia 1911, Suolahdesta tuli germaanisen filologian professori. Tätä virkaa hän hoiti yli neljäkymmentä vuotta, aina vuoteen 1941 asti. Tiedemaailmassa Suolahden keskeisin erikoisala oli sanahistoria. Hänen sanastotutkimuksensa vaikuttivat merkittävästi suomalaiseen germaanisen filologian tutkimukseen.
Suolahti oli myös huomattava yliopistollinen hallintomies. Hän toimi ensin Helsingin yliopiston vararehtorina vuosina 1917–1923, sitten rehtorina 1923–1926 ja lopulta kanslerina 1926–1944. Suolahti toimi myös Hämäläis-Osakunnan inspehtorina. Vuodesta 1921 hän toimi myös ylioppilastutkintolautakunnan puheenjohtajana, oltuaan sen jäsen jo vuodesta 1900. Suolahti oli myös alansa julkaisujen toimittaja sekä useiden eri yhdistysten, lautakuntien ja säätiöiden hallitusten jäsen, samoin kuin Suomen kulttuurirahaston kunniaesimies ja Kansallispankin hallintoneuvoston varapuheenjohtaja.
Poliittinen ura
Politiikassa Suolahti toimi Kansallisen Kokoomuspuolueen ensimmäisenä puheenjohtajana vuosina 1918–1920 ja uudelleen valittuna vuosina 1925–1926, jolloin hän oli myös puolueen asettama ehdokas presidentinvaalissa. Kansanedustajana Suolahti oli Hämeen läänin eteläisestä vaalipiiristä valittuna vuosina 1919–1922.
Helvetistä itään
Kappalelista
Sävellykset Kotiteollisuus, sanoitukset Jouni Hynynen, sovitukset Kotiteollisuus ja Mikko Karmila.
Helvetistä itään
Ilmestyi 22. elokuuta 2003.
Minä olen
Ilmestyi 7. marraskuuta 2003.
Lastenkulttuurin valtionpalkinto
Yhteisöille jaettava vastaava lastenkulttuuripalkinto on Suomen opetus- ja kulttuuriministeriön jakama Lapsenpäivä-palkinto.
1981
työryhmä:
Bourrasque-luokka (hävittäjä)
Suunnittelu
Pääaseistuksen koruskulma oli 36 astetta, mikä mahdollisti 18 kilometrin ampumaetäisyyden. Suuri korotuskulma kuitenkin aiheutti tulitoiminnan hidastumisen, mikä oli neljästä viiteen laukausta minuutissa. Alusten ilmatorjunta-aseistuksena oli suunnitelman mukaan yksi 75 millimetrin Mle 1927 -ilmatorjuntatykki ja kaksi 8 millimetrin ilmatorjuntakonekivääriä. Sukellusveneentorjuntaan aluksilla oli kaksikymmentä 200 kilogramman syvyyspommia kahdessa kiskossa keskilaivassa ja lisäksi kahdella syvyyspomminheittimellä voitiin ampua 100 kilogramman syvyyspommeja. Alusten torpedoaseistukseksi asennettiin uudet torpedoputket uusille 550 millimetrin Mle 1923 -torpedoille. Aiemmissa Mle 1919 torpedoissa oli ainoastaan 236 kilogramman lataus, kun taas uusissa oli 414 kilogramman lataus. Kantaman ollessa lähes 14 kilometriä 25 solmun nopeudella.
Paksusuoli
Haitallisia suolistobakteereita
Jotkin suolistobakteerit tuottavat alkoholia, mikä saattaa johtaa jopa alkoholiperäisen rasvamaksan kehittymiseen. Myös suolistossa elävillä hiivasienillä saattaa olla tällainen ominaisuus.
Suolistomikrobien aineenvaihduntatuotteet saattavat aiheuttaa kudostason hiljaista tulehdusta muualla elimistössä, jos suolen seinämä on niin huonossa kunnossa, että aineet pääsevät verenkiertoon.
Paksusuolen sairaudet
Paksusuoleen voi tulla erilaisia sairauksia. Tavallisesti kysymys on tulehduksista,  tartuntataudeista tai  syövästä.
Paksusuolen polyypit
Polyypit ovat suolen limakalvon kudosta, joka kasvaa suolessa sisäsuuntaan. Suolipolyypit ovat tavallisia ja niitä esiintyy noin puolella kaikista ihmisistä.
Tethysmeri
Tethysmeri alkoi muotoutua noin 250 miljoonaa vuotta sitten myöhäisellä permikaudella, kun Proto-Lauraasia ja Gondwana yhtyivät Pangean jättiläismantereeksi. Tethysmerestä tuli yhtenäinen idästä länteen ulottuva putki viimeistään 170 miljoonaa vuotta sitten. Putki leveni valtavaksi viimeistään 140 miljoonaa vuotta sitten. Liitukaudella varsinkin 135–100 miljoonaa vuotta sitten Tethysmeren kautta kiertävä lämmin merivirta lämmitti Maata. Liitukauden alussa Tethysmeri oli lähellä päiväntasaajaa.
Dianamarakatti
Levinneisyys
Dianamarakatteja elää Länsi-Afrikassa Guinean lounaisosasta Norsunluurannikon eteläosiin Sassandrajoelle asti. Sademetsien tuhoaminen on kaventanut lajin elinaluetta rannikkoseuduille, ja laji kärsii metsästyksestä. Kansainvälinen luonnonsuojeluliitto arvioi sen vuonna 2019 erittäin uhanalaiseksi.
Saku Puhakainen
Seurajoukkueura
Puhakaisen Veikkausliiga-ura alkoi kaudella 1995 Kuusysissä. Hän debytoi liigassa 30. huhtikuuta 1995 ottelussa Tampereen Pallo-Veikkoja vastaan ja teki ensimmäisen maalinsa 11. toukokuuta 1995 ottelussa Mikkelin Palloilijoita vastaan. Kuusysin pudottua Ykköseen Puhakainen siirtyi Turun Palloseuraan, jota hän edusti neljän kauden ajan. Hän saavutti TPS:ssä SM-pronssia kaudella 1996. Vuoden 1997 lopulla Veikkausliiga-kauden päätyttyä hän pelasi kuukauden mittaisella lainasopimuksella Tanskan superliigassa Aarhus Fremadin joukkueessa. Kaudeksi 2000 Puhakainen siirtyi Myllykosken Palloon. Sekä TPS:ään että MyPaan hänet hankki Suomen nuorten maajoukkueista tuttu valmentaja Juha Malinen.
Maajoukkueura
Puhakainen pelasi 21 poikien ja 12 nuorten maaottelua. Suomen A-maajoukkueessa hän pelasi kolme ottelua ja teki kaksi maalia vuonna 1997 valmentaja Richard Møller Nielsenin alaisuudessa.
Adriano (jalkapalloilija, 1978)
Adriano aloitti jalkapallon Cruzeirossa. Suomessa hän on pelannut useassa joukkueessa; kolme niistä on ollut Veikkausliiga-seuroja. Hän voitti Atlantiksessa seuran kanssa Suomen Cupin kaudella 2001. Allianssissa hän voitti kaudella 2004 SM-hopeaa ja teki 11 maalia. Kaudeksi 2005 hän siirtyi Myllykosken Palloon, jossa hän teki jälleen 11 maalia ja voitti Suomen-mestaruuden. Kesken kauden 2006 hän siirtyi MyPasta Norjaan Sandefjordin joukkueeseen. Vuonna 2006 hän ehti tehdä MyPan riveissä kaksi maalia. Kaikkiaan hän pelasi Veikkausliigassa 133 ottelua, joissa teki 42 maalia.
Lokakuussa 2019 Adriano palasi Atlantis FC organisaatioon päävalmentajaksi.
Álvaro Arbeloa
Álvaro Arbeloa Coca (s. 17. tammikuuta 1983 Salamanca, Salamancan maakunta, Espanja) on espanjalainen uransa lopettanut jalkapalloilija. Hänen luontainen pelipaikkansa oli oikea laitapuolustaja, mutta hän pelasi myös vasempana laitapuolustajana ja keskuspuolustajana.
Ura
Ennen kautta 2006–2007 Arbeloa siirtyi 1,3 miljoonalla eurolla galicialaiseen Deportivo La Coruñaan tavoitteenaan saada lisää vastuuta ja peliaikaa pääsarjatasolla. Deportivossa Arbeloa oli avauskokoonpanossa kauden ensimmäisessä 20 ottelussa. Jo tammikuussa 2007 matka jatkui Englantiin espanjalaisvalmentaja Rafael Benítezin luotsaamaan Liverpooliin, joka maksoi pelaajasta neljä miljoonaa euroa. Ensiesiintymisensä Valioliigassa Arbeloa teki 10. helmikuuta ottelussa Newcastle Unitedia vastaan ja Mestarien liigassa 21. helmikuuta 2007 ottelussa Barcelonaa vastaan. 2,5 kauden aikana hän pelasi Liverpoolissa kaikkiaan lähes 100 ottelua.
Seitsemän Real Madridissa pelatun kauden jälkeen Arbeloa siirtyi elokuussa 2016 englantilaiseen West Ham Unitediin yksivuotisella sopimuksella. Arbeloa pelasi kaudella 2016–2017 vain kolmessa Valioliigan ottelussa ja lopetti uransa kauden päätyttyä.
Christian Cantwell
Ura
Huolimatta vuoden 2007 kovista tuloksistaan Cantwell ei selviytynyt Yhdysvaltain MM-kisajoukkueeseen jäätyään viidenneksi maan mestaruuskilpailuissa. Hän voitti kuitenkin Yhdysvaltojen hallimestaruuden tuloksella 21,72, Milrose Gamesin työnnöllä 21,88, Adidas Track Classicin kauden parhaallaan 21,96 ja Nike Prefontaine Classisin tuloksella 21,83. Maaliskuussa 2008 hän voitti Valenciassa sisäratojen maailmanmestaruuden tuloksella 21,77. Olympialaisissa samana vuonna Cantwell sijoittui hopealle. Hän nousi viidenneltä sijaltaan palkintopallille viimeisellä työnnöllään, joka kantoi 21,09. Hän oli ainoa mitaleilla päässyt Yhdysvaltain kuulakolmikosta, jolle veikattiin jopa kolmoisvoittoa. Reese Hoffa jäi seitsemänneksi ja Adam Nelson finaalin viimeiseksi jäätyään kokonaan ilman tulosta. . Hän voitti 2008 myös Yhdysvaltojen hallimestaruuden, Adidas Track Classicin ja Modesty Relaysin. IAAF:n yleisurheilufinaalissa hän sijoittui toiseksi. Cantwell voitti Berliinin MM-kilpailuissa 2009 kultaa tuloksella 22,03. Hän voitti samalla kaudella myös Yhdysvaltojen mestaruuden sekä Dakarin ja Zagrebin GP-kilpailun sekä IAAF:n yleisurheilufinaalin tuloksella 22,07. Dohan sisäratojen MM-kilpailuissa 2010 hän voitti jälleen kultaa. Daegun MM-kilpailuissa 2011 hän oli kolmas.
Turkin Grand Prix 2005
Kilpailun voitti McLarenilla ajanut Kimi Räikkönen, jolle voitto oli kauden viides.
Kristallipalatsi
Paxton tunsi jo ennalta kasvihuoneiden rakentamisen, mutta hänellä ei ollut arkkitehdin koulutusta. Sen vuoksi hänen osallistumisensa maailmannäyttelyrakennuksen suunnittelukilpailuun oli rohkea teko. Epäilijät sanoivat, että rakennus ei kestä tuulessa, että se muuttuisi auringonpaisteessa sietämättömän kuumaksi tai että lasipinnat voisivat lämmetessään hajota. Mikään näistä epäilyksistä ei toteutunut. Lähes koko rakennelma koottiin samanlaisista 90 cm leveistä ja 7 metriä pitkistä standardiosista. Tarvittiin 93 000 neliömetriä lasia, mikä oli kolmasosa maan vuotuisesta tuotannosta. Samaan aikaan (1838) oli kehitetty uusi tekniikka lasilevyjen tuotantoon. Myös ikkunaveron kumoutuminen oli välttämätön ehto hankkeen toteutumiselle.
Hyundai Getz
Hyundai Getz on Hyundain vuosina 2002–2011 valmistama pieni henkilöautomalli. Etelä-Koreassa sen nimenä oli Hyundai Click, Japanissa Hyundai TB ja Venezuelassa Dodge Brisa. Getzin seuraajaksi tuli Hyundai i20. vasen|pienoiskuva|Facelift-mallin Hyundai Getz. Vuoden 2004 Euro NCAP -kolaritestistä Getz sai tulokseksi neljä tähteä viidestä.
Maksa
Maksan toiminta
Maksa korjaa hyvin itseään ja pystyy toimimaan, vaikka vain pieni osa siitä olisi kunnossa.
Sairaudet
Yleisin maksan sairauksista on rasvamaksa, jossa maksaan kertyy rasvaa ja maksa saattaa suureta. Arvioidaan, että rasvamaksa on aikuisväestöstä noin 25 %:lla.
Nadežda Olizarenko
1985 EM-hallikisoissa Olizarenko saavutti hopeaa 800 metrillä Ella Kovacsin takana. Seuraavana vuonna Stuttgartin EM-kisoissa hän voitti kultamitalin ajalla 1.57,15.
Heidi Weng
Hiihtoura
Vuonna 2011 Weng oli Otepäässä kisatuissa nuorten MM-kilpailuissa viiden kilometrin vapaan hiihtotavan matkalla kolmas ja otti kymmenen kilometrin yhdistelmäkilpailussa kultaa. Viestissä hän oli mukana Norjan kultaa voittaneessa joukkueessa. Kauden 2010–2011 loppupuolella hän sijoittui Lahden 10 kilometrin takaa-ajokilpailussa 19:nneksi ja Tukholman sprintissä 28:nneksi. Falunissa hän saavutti takaa-ajokilpailuissa kaksi kuudettatoista sijaa. Maailmancupin finaalitapahtuman lopputuloksissa hän sijoittui 18:nneksi, ja maailmancupin kokonaispisteissä sijalle 59.
Karjalankosken rautatie
Alkuperä
Yhtiö siirtyi vähin erin vuodesta 1904 alkaen puunjalostukseen: ensin perustettiin puuhiomo ja sittemmin kartonkitehdas. Nykyisin valssauslaitoksen paikalla on tehdasmuseo.
Muistomerkki
Kymmenkunta vuotta veturi sai seistä tallissaan odottamassa, ennen kuin sen kunnosti ulkoisesti paikallinen Lions Club. Koska vanha kapearata oli ehtinyt liki seitsemän vuosikymmenensä aikana tulla seudun asukkaille läheiseksi, niin tästä aidosta liikenteessä olleesta höyryveturista tehtiin radan muistomerkki, joka sijoitettiin vuonna 1969 Juankosken Keskusaukiolle. Sitten se saikin seistä ulkona kaksikymmentä vuotta kiskotuksen pätkällä parin kuuppavaunun edessä. Viimeiset pätkät kiskotusta säilyi vanhassa veturitallissa aina siihen asti, kun viimeinenkin moottoriveturi sai romutustuomion, mutta sen jälkeen nekin purettiin pois ja rakennus muutettiin muuhun käyttöön.
Aljošino
Aljošino (, karjalaksi Ol’oššova ) on kylä ja maalaiskunta Tverin alueen Rameškin piirissä Venäjällä. Aljošinon kylä sijaitsee 25 kilometriä Rameškista itään Iljinon, Builovon ja Kiveritšin välisen maantien varrella. Kylässä on asukkaita 195 ja kunnassa 1 167 henkeä (vuonna 2008).
1200–1300-luvuilla seutu kuului Novgorodin feodaalitasavallan Bežetskin ylängön Kamenskin staniin. Vuonna 1393 se liitettiin Moskovan suuriruhtinaskuntaan. 1500–1600-luvuilla seutu autioitui nälänhädän ja vihollisen hävitysten takia ja sinne muutti karjalaisia Ruotsin valloittamasta Käkisalmen läänistä. 1800-luvulla ja 1900-luvun alussa suurin osa nykyisen kunnan kylistä kuului Bežetskin kihlakunnan Aljošinon volostiin. Volostista ja sen asukkaista käytettiin karjalankielistä nimitystä Alovońe. Vuosina 1937–1939 alue kuului Kalininin alueen Karjalaiseen kansalliseen piirikuntaan.
Seudun pääelinkeino on maatalous. Kunnan alueella toimii neljä maatalousyritystä, joiden keskuspaikat ovat Aljošinossa, Dijevossa, Pustoramenkassa ja Ustjugissa.
Tomi Petrescu
Seurajoukkueura
Petrescun kasvattajaseura on JJK Jyväskylä, josta hän siirtyi englantilaisen Leicester Cityn organisaatioon vuonna 2002. Leicesterissä hän pelasi nuorisojoukkueiden lisäksi reservijoukkueessa sekä pääsi kerran vaihdosta kentälle edustusjoukkueen paidassa Wolverhampton Wanderersia vastaan 4. toukokuuta 2003. Ura Leicesterissä ei kuitenkaan tästä eteenpäin auennut ja vuoden 2004 loppupuolella Petrescu ja seura purkivat sopimuksensa.
Kaudeksi 2005 Petrescu siirtyi Veikkausliigan FC Interiin, jossa hän vakiinnutti nopeasti pelipaikkansa keskikentällä ja teki kauden aikana seitsemän Veikkausliiga-maalia. Kaudella 2006 Petrescu teki kolme maalia 20 ottelussa. Joulukuussa 2006 Petrescu solmi kaksivuotisen sopimuksen Tampere Unitedin kanssa. Hän halusi omien sanojensa mukaan Tampereelle valmentaja Ari Hjelmin takia.
Schmardenin taistelu
Hyökkäys
Hyökkäys alkoi keskiyöllä. Hyökkäävät joukot saivat vastaansa kiväärien ja konekiväärien, kohta myös tykistön ja kranaatinheittimien tulta. Osaston edettyä ei-kenenkään maan yli havaittiin etuasemat tyhjiksi ja taistelu siirtyi etu- ja pääaseman väliseen maastoon. Lauerman mukaan ainakin osa suomalaisista jätti hyökkäyksen aikana lapionsa, koska ne haittasivat etenemistä, ja toimikin asemien hävittämisen sijasta taistelijoina. Esimerkiksi jääkärit Tyko Isak Bergström ja Aarne Wennfrid Möttönen etenivät toisten edellä pääasemaan saakka. Ainakin gruppenführer Unio Bernhard Sarlin sekä jääkärit Arthur Anders Indola (Andersson) ja Kaarlo Sakko ottivat vankeja.
Peräytymisvaihe
Hyökkäyksen jälkeen suomalaisista todettiin puuttuvan kaksi: Paavo Heikki Kinnunen ja Matti Jaakko Fält. Etsintäpartio löysi Kinnusen kaatuneena. Matti Fält jäi kadoksiin ja löydettiin pahoin haavoittuneena vasta 29. heinäkuuta. Hän ei toipunut vaan kuoli 13. elokuuta 1917 Hannoverin sotasairaalassa.
Davos
Talous
Davos on tunnettu lomakaupunki, jonka historia alkaa 1800-luvun alkupuoliskolta: ensimmäiset hoito- ja kylpylälaitokset rakennettiin jo 1840-luvulla. Vuonna 1890 avatun rautatien myötä kulkuyhteydet Davosiin paranivat olennaisesti ja paikkakunnasta kehittyi nopeasti kansainvälinen loma-, parantola- ja kulttuurikeskus.
Valmet Tuuli
Tuuli III ja peruuntunut Tuuli IV
Koneen suunnittelu käynnistyi heti tilauksen jälkeen Elias Järvinevan johdolla. Tuuli III:n prototyypin työmenetelmät kehitettiin alusta alkaen sarjavalmistuskelpoisiksi, minkä lisäksi konetyypissä päätettiin kokeilla Valmetille uusia työmenetelmiä, kuten alumiinin pistehitsausta. Pistehitaus osoittautui lopulta liian kalliiksi tuotantomenetelmäksi piensarjoissa sen korkeiden laatuvaatimusten takia. Tuuli III:n tuotannossa kokeiltiin myös automaattiniittausta pistehitsausta huomattavasti paremmalla menestyksellä. Myös muiden uusien tekniikoiden, kuten lujitemuovirakenteiden käyttöä harkittiin Tuuli III:n yhteydessä. Konetyypin sarjatilauksen peruuntuessa ajatukset tosin hautautuivat.
Series 80
Series 80 (lyhennettynä S80, ennen Crystal) on Nokian 3. ja 4. polven kommunikaattoreiden käyttämä Symbian OS-käyttöjärjestelmä ja sen käyttöliittymä. Alusta on avoin siten, että sille voi asentaa kolmannen osapuolen tekemiä ohjelmia.
Series 80 alustan matkapuhelimille on yhteistä mm. 640 x 200 pikselin kokoinen näyttö, QWERTY-näppäimistö ja avattava kansi. Tätä ohjelmistoalustaa käyttäviä laitteita ovat Nokia 9210 Communicator, Nokia 9210i Communicator, Nokia 9500 Communicator, Nokia 9300 ja Nokia 9300i.
Ateenan valtiomuoto (Aristoteles)
Sisältö
Toinen osa käsittelee muun muassa kansalaisuutta koskevaa kirjanpitoa, virkatehtäviä, neuvostoa (bule), arkontteja, sotilaskomentajia sekä oikeusistuimia.
Strabon
Teokset
Strabonin Historia on kateissa. Sen olemassaolo tiedetään siitä, että Strabon lainaa sitä itse, ja myös muut klassiset kirjoittajat mainitsevat sen olemassaolon. Teoksesta on jäljellä ainoastaan palanen papyrusta, jota säilytetään Milanon yliopistossa.
Vic Wilson
Wilson ajoi enää harvoin 1960-luvun puolivälissä, kunnes aloitti hetkeksi aikaa uudelleen serkkunsa Bernard Whiten rahoittamana. Parhaimman tuloksensa Wilson sai vuoden 1966 Syrakusan osakilpailussa, jossa hän ajoi neljänneksi. Eläköidyttyään Wilson siirtyi liikemaailmaan ja johti autokauppayritystä, kunnes kuoli auto-onnettomuudessa vuonna 2001.
Laulu punaisesta rubiinista
Takavarikko Suomessa
Suomeksi romaanin käänsi Olli Nuorto, mutta kustantaja ei ollut tyytyväinen tulokseen. Kajanti sanoi esimerkkinä käännöksessä olevan sata sivua enemmän tekstiä kuin muissa pohjoismaisissa käännöksissä. Myöhempää painosta varten hän käännättikin sen uudestaan. Suomessa lehdet seurasivat Oslossa tapahtunutta kohua ja takavarikkoa, koska tiedettiin, että pieni kustantamo julkaisisi kirjan suomeksi. Professori Yrjö J. E. Alanen kirjoitti Kotimaa-lehteen 4. lokakuuta 1957 julkaistun artikkelin ”Kirjallinen saasta”, jossa vaati Suomen viranomaisia ryhtymään toimeen kirjan levittämisen estämiseksi. Myös oikeusministeriön hallitusneuvos Olavi Merimaa, jolle painovapausasiat kuuluivat, piti teosta monilta osin epäsiveellisenä.